**Kúpna zmluva**

**uzavretá medzi**

**Mestskou časťou Bratislava-Rusovce**

**a**

**[•]**

Táto Kúpna zmluva (ďalej len „**Zmluva**“) sa uzatvára v zmysle § 409 a nasl. zákona č. 513/1991 Zb. Obchodný zákonník v platnom znení (ďalej len „**ObZ**“) medzi nasledovnými zmluvnými stranami:

1. **Mestská časť Bratislava-Rusovce**

Vývojová 8

851 10 Bratislava

IČO: 00 304 611

DIČ: 2020910870

konajúca prostredníctvom: PhDr. Lucia Tuleková Henčelová, PhD., starostka

(ďalej len „**Kupujúci**“)

1. **[•]**

sídlo: **[•]**

IČO:  **[•]**

IČ DPH: **[•]**

registrácia: **[•]**

konajúca prostredníctvom: **[•]**

bankové spojenie: **[•]**

IBAN: **[•]**

(ďalej len „**Predávajúci**“)

(Kupujúci a Predávajúci ďalej spolu ako „**Zmluvné strany**“ alebo každý samostatne aj ako „**Zmluvná strana**“)

**PREAMBULA**

## Zmluvné strany uzatvárajú túto Zmluvu v súlade s výsledkom prieskumu trhu na predmet zákazky „Dopravné značenie v zóne okolo Irkutskej ulice“ (ďalej len „prieskum trhu“).

## Základným účelom tejto Zmluvy je v súlade s výsledkom prieskumu trhu zabezpečenie kúpy Tovaru (tak ako je tento pojem zadefinovaný nižšie v bode 1.1., 2.1 a Prílohe č. 1 tejto Zmluvy) Kupujúcim od Predávajúceho.

## Kupujúci týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

## Predávajúci týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

**Čl. I**

**PREDMET ZMLUVY**

1. Predmetom tejto Zmluvy sú podmienky demontáže existujúceho dopravného značenia dodávky a montáže zvislého a vodorovného dopravného značenia na ceste I/2 (Balkánska ulica), na Irkutskej a Maďarskej ulici v mestskej časti Bratislava-Rusovce tak ako je tento definovaný v Prílohe č. 1 tejto Zmluvy (ďalej len „**Tovar**“).
2. Predávajúci sa zaväzuje dodať Tovar za podmienok stanovených touto Zmluvou Kupujúcemu a Kupujúci sa zaväzuje Tovar prevziať a zaplatiť kúpnu cenu dohodnutú v súlade s podmienkami tejto Zmluvy a výsledkom prieskumu trhu.

**Čl. II**

**TOVAR**

1. Tovar je presne špecifikovaný v špecifikácii predmetu zákazky použitom v prieskume trhu (ďalej len „**Špecifikácia**“) ako aj v ponuke Predávajúceho predloženej do prieskumu trhu (ďalej len „**Ponuka**“). Špecifikácia tvorí Prílohu č. 1 tejto Zmluvy a Ponuka (vyplnený položkový rozpočet ceny zmluvy) Prílohu č. 2 tejto Zmluvy.
2. Predávajúci sa zaväzuje dodať Tovar v kvalite uvedenej v Špecifikácii a v Ponuke v bezchybnom stave a za cenu predloženú v Ponuke.

**Čl. III**

**KÚPNA CENA**

* 1. Kúpna cena za Tovar, ktorý je predmetom tejto Kúpnej zmluvy (ďalej len „**Cena**“) bola určená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon   
     č. 18/1996 Z. z. o cenách v znení neskorších predpisov.
  2. Cena zahŕňa všetky ekonomicky oprávnené náklady Predávajúceho vynaložené v súvislosti   
     s dodávkou Tovaru (najmä náklady za Tovar, na obstaranie Tovaru, dopravu na miesto dodania, poistenie do času prechodu nebezpečenstva škody na Tovare na Kupujúceho, náklady na obalovú techniku a balenie, ako aj všetky ďalšie súvisiace služby) a primeraný zisk Predávajúceho.
  3. Kúpna cena za Tovar je stanovená v mene EUR. K fakturovanej Cene bude pripočítaná DPH stanovená v súlade s  právnymi predpismi platnými v čase dodania Tovaru.
  4. Cena je určená ako súčin jednotkových cien Tovaru a množstva Tovaru dodávaného v súlade s Prílohou č. 2. tejto Zmluvy.
  5. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.

**Čl. IV**

**DOBA PLATNOSTI ZMLUVY**

* 1. Táto Zmluva sa uzatvára na dobu určitú, a to do dodania tovaru, tak ako je uvedené v bode 5.2 tejto Zmluvy.

**Čl. V**

**DODANIE TOVARU, KVALITA TOVARU, ODMIETNUTIE TOVARU KUPUJÚCIM**

* 1. Miestom dodania a montáže Tovaru je: zóna okolo Irkutskej ulice, Bratislava-Rusovce (Balkánska, Irkutská, Maďarská).

5.2 Predávajúci sa zaväzuje, že dodá Tovar s montážou najneskôr do 31. 08. 2021.

5.3 Tovar musí byť dodaný v súlade so Špecifikáciou a riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného Tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa Špecifikácie, Ponuky a tejto Zmluvy. V preberacom protokole Kupujúci vyznačí uspokojivé dodanie Tovaru. V prípade vád, sa tieto vyznačia v preberacom protokole a tento môže byť podkladom pre fakturáciu až po odstránení vád dodávky Tovaru. K preberaciemu protokolu bude priložený dodací list Predávajúceho.

**Čl. VI**

**PLATOBNÉ PODMIENKY A FAKTURÁCIA**

6. 1 Kupujúci sa zaväzuje za dodaný Tovar zaplatiť Predávajúcemu Cenu podľa čl. III a Prílohy č. 2 tejto Zmluvy na základe faktúry vystavenej Predávajúcim po dodaní Tovaru a podpísaní preberacieho protokolu s vyznačením uspokojivého dodania Tovaru. Kupujúci neposkytne Predávajúcemu žiaden preddavok na zrealizovanie predmetu plnenia Zmluvy.

* 1. Faktúra vystavená Predávajúcim bude obsahovať náležitosti podľa zákona č. 222/2004 Z. z.   
     o dani z pridanej hodnoty v platnom znení. Neoddeliteľnou súčasťou faktúry Predávajúceho bude originál/fotokópia preberacieho protokolu s vyznačením uspokojivého dodania Tovaru potvrdeného Kupujúcim.
  2. Lehota splatnosti faktúry Predávajúceho je 30 kalendárnych dní odo dňa doručenia faktúry Kupujúcemu. Ak predložená faktúra nebude vystavená v súlade s touto Zmluvou, Kupujúci ju bezodkladne vráti Predávajúcemu na prepracovanie. Opravená faktúra je splatná do 30 kalendárnych dní odo dňa jej opätovného doručenia Kupujúcemu.
  3. Faktúra bude uhradená výhradne bezhotovostne prevodným príkazom.
  4. Bankové spojenie Predávajúceho uvedené na faktúre musí byť zhodné s bankovým spojením dohodnutým v Zmluve. V opačnom prípade je Kupujúci oprávnený uhradiť fakturovanú Cenu na bankové spojenie uvedené na faktúre, pričom v takom prípade nezodpovedá Kupujúci za prípadnú škodu, ktorá môže Predávajúcemu v dôsledku nesprávne adresovanej úhrady Ceny vzniknúť.

**Čl. VII**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami ObZ za vady dodaného Tovaru.
  2. Predávajúci zodpovedá v zmysle § 429 a súv. ObZ. za akosť Tovaru 5 rokov v prípade zvislého dopravného značenia a 2 roky v prípade vodorovného dopravného značenia (ďalej len „**Záručná doba**“) od prevzatia Tovaru Kupujúcim, t. j. odo dňa uvedeného na preberacom protokole.
  3. Podľa bodu 7.2 Predávajúci zodpovedá za to, že dodaný Tovar bude mať počas Záručnej doby vlastnosti vymedzené v Špecifikácii a Ponuke a že Tovar bude spôsobilý na použitie za účelom, na aký sa Tovar obvykle používa.

* 1. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej Záručnej doby (ďalej len „**Uplatnenie záruky**“).
  2. Uplatnenie záruky musí obsahovať:
     1. Číslo kúpnej zmluvy,
     2. Popis vady akosti Tovaru alebo spôsob ako sa vada akosti Tovaru prejavuje,
     3. Počet vadných kusov Tovaru.
  3. Predávajúci je povinný písomne sa k Uplatneniu záruky vyjadriť do 10 dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „**Oprávnená reklamácia**“).
  4. V Uplatnení záruky je Kupujúci povinný určiť, aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. vrátenie zaplatenej kúpnej ceny za Tovar vykazujúci vady akosti,
     2. zľavu z kúpnej ceny za Tovar vykazujúci vady akosti,
     3. výmenu Tovaru vykazujúceho vady akosti za bezchybný Tovar,
     4. opravu Tovaru vykazujúceho vady akosti,
     5. náhradu spôsobenej škody.
  5. V prípade nárokov z Oprávnenej reklamácie podľa bodov 7.7.1 a/alebo 7.7.2 je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných právnych predpisov) so splatnosťou 30 kalendárnych dní odo dňa jeho doručenia Kupujúcemu.
  6. V prípade nárokov z Oprávnenej reklamácie podľa bodov 7.7.3 a/alebo 7.7.4 je Predávajúci povinný vymeniť Tovar vykazujúcich vady akosti za bezchybný Tovar a/alebo vykonať opravu Tovaru do 30 dní odo dňa doručenia Uplatnenia záruky. V tomto prípade Predávajúci na svoje náklady zabezpečí odobratie Tovaru vykazujúceho vady akosti z miesta dodania a dodanie bezchybného a/alebo opraveného Tovaru na miesto dodania Tovaru.

**Čl. VIII**

**ZÁNIK ZMLUVY**

## Zmluvný vzťah založený touto Zmluvou možno skončiť pred stanovenou dobou nasledovne:

## písomnou dohodou Zmluvných strán, a to dňom uvedeným v takejto dohode; v dohode o ukončení Zmluvy sa súčasne upravia aj nároky Zmluvných strán vzniknuté na základe alebo v súvislosti so Zmluvou,

## písomným odstúpením od Zmluvy zo strany tej Zmluvnej strany, ktorej to umožňuje zákon alebo táto Zmluva,

## písomnou výpoveďou Zmluvy podľa bodu 8.7 tohto článku Zmluvy.

## Kupujúci je oprávnený odstúpiť od Zmluvy (ďalej len „odstúpenie Kupujúceho“) v prípade, ak:

## proti Predávajúcemu začalo konkurzné konanie alebo reštrukturalizácia,

## Predávajúci vstúpil do likvidácie,

## Predávajúci koná v rozpore so Zmluvou, všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,

## Kupujúci mal tri a viac Oprávnených reklamácií k podstatnej časti dodávky Tovaru a/alebo Kupujúci v súlade s bodom 7.6 a/alebo 7.7 tejto Zmluvy viackrát vrátil Predávajúcemu dodaný Tovar,

## Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,

## Kupujúci si zvolí odstúpenie ako nárok z vadného plnenia podľa ustanovenia § 436 ObZ.

## Predávajúci je oprávnený odstúpiť od Zmluvy v prípade, ak Kupujúci poruší Zmluvu podstatným spôsobom.

## Odstúpenie od Zmluvy musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane.

* 1. Odstúpením od Zmluvy nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane. Ohľadom plnení, ktoré neboli riadne ukončené ku dňu zániku Zmluvy, pripraví Predávajúci ich inventarizáciu a Kupujúci bude oprávnený, ale nie povinný ich prevziať, pokiaľ uhradí príslušnú časť Ceny zodpovedajúcej miere rozpracovanosti podľa dohody Zmluvných strán.
  2. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.

## Túto Zmluvu môže každá zo zmluvných strán písomne vypovedať bez udania dôvodu s výpovednou lehotou 2 týždne. Výpovedná lehota začína plynúť prvým dňom nasledujúcim po dni, v ktorom bola písomná výpoveď doručená druhej zmluvnej strane.

**Čl. IX**

**ZMLUVNÉ POKUTY A ÚROKY Z OMEŠKANIA**

## 9.1 V prípade, že Predávajúci nedodá Tovar v súlade so Zmluvou včas v dohodnutom termíne má Kupujúci právo požadovať za každý začatý deň omeškania zmluvnú pokutu vo výške 2,5% z ceny Tovaru, s dodávkou ktorého je Predávajúci v omeškaní.

## V prípade omeškania Kupujúceho s úhradou faktúry, má Predávajúci za každý začatý deň omeškania požadovať na úrok z omeškania v zákonnej výške.

## V prípade omeškania Predávajúceho s odstránením vady Tovaru v súlade s čl. VII tejto Zmluvy, má Kupujúci právo požadovať za každý začatý deň omeškania zmluvnú pokutu vo výške 0,05% z ceny Tovaru, s dodávkou/opravou ktorého je Predávajúci v omeškaní.

**Čl. X**

**VLASTNÍCKE PRÁVO**

* 1. Kupujúci nadobúda vlastnícke právo k Tovaru podpisom preberacieho protokolu s vyznačením uspokojivého dodania Tovaru.

**Čl. XI**

**NÁHRADA ŠKODY**

11.1 V prípade že Kupujúci utrpí škodu spôsobenú Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**Čl. XII**

**MLČANLIVOSŤ**

* 1. Zmluvné strany sa dohodli, že všetky skutočnosti, informácie a údaje, ktoré sú uvedené v tejto Zmluve, resp. ktoré budú uvedené v jej dodatkoch a prílohách alebo ktoré sa Zmluvné strany dozvedeli v súvislosti s touto Zmluvou a jej plnením sú v rozsahu, ktorý nevylučujú všeobecne záväzné právne predpisy dôvernými informáciami (ďalej len **„Dôverné informácie“**). Obidve Zmluvné strany sú povinné zachovávať mlčanlivosť o Dôverných informáciách, ibaže by z tejto Zmluvy alebo z príslušných všeobecne záväzných právnych predpisov vyplývalo inak. Záväzok Zmluvných strán obsiahnutý v tomto článku nie je časovo obmedzený a ostáva v platnosti aj po zániku tejto Zmluvy.
  2. Zmluvné strany sa zaväzujú, že Dôverné informácie bez predchádzajúceho písomného súhlasu druhej Zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepokladajú členovia orgánov Zmluvných strán, zamestnanci alebo dodávatelia Zmluvných strán, audítori alebo právni poradcovia Zmluvných strán, ktorí sú ohľadne im sprístupnených informácií viazaní povinnosťou mlčanlivosti buď na základe Zmluvy alebo všeobecne záväzných právnych predpisov. Porušením tejto povinnosti nie je postup Objednávateľa v súlade s ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
  3. Povinnosť zachovávať mlčanlivosť o Dôverných informáciách sa nevzťahuje na:

12.3.1 informácie, ktoré už sú v deň podpisu tejto Zmluvy verejne známe alebo ktoré sa už v deň podpisu tejto Zmluvy dali získať z bežne dostupných informačných prostriedkov;

12.3.2 informácie, ktoré sa stali po podpise tejto Zmluvy verejne známymi alebo ktoré sa po tomto dni už dajú získať z bežne dostupných informačných prostriedkov;

12.3.3 prípady, kedy na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov musí Zmluvná strana poskytnúť Dôverné informácie. V takom prípade je dotknutá Zmluvná strana povinná informovať druhú Zmluvnú stranu o vzniku jej povinnosti poskytnúť Dôverné informácie s uvedením rozsahu tejto povinnosti bez zbytočného odkladu.

* 1. Za porušenie povinnosti zachovávať mlčanlivosť o Dôverných informáciách podľa tohto článku tejto Zmluvy sa nepokladá použitie potrebných Dôverných informácií v prípadoch súdnych, rozhodcovských, správnych alebo iných konaní vedených za účelom realizovania plnenia alebo výkonu práv Zmluvnou stranou podľa tejto Zmluvy.

**Čl. XIII**

**ZÁVEREČNÉ USTANOVENIA A RIEŠENIE SPOROV**

* 1. Akákoľvek písomnosť alebo iné správy, ktoré sa doručujú v súvislosti so Zmluvou (každá z nich ďalej ako „**Oznámenie**“) musia byť:
     1. v písomnej podobe;
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti s uhradeným poštovným alebo (iv) elektronickou poštou na adresy, ktoré budú oznámené v súlade s týmto článkom Zmluvy.
  2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Zmluvy:

Kupujúci: Mestská časť Bratislava-Rusovce

k rukám: Ing. Alexander Kitanovič

email: kitanovic@bratislava-rusovce.sk

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Zmluvy:

Predávajúci: **[•]**

k rukám: **[•]**

email: **[•]**

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Zmluvné strany súhlasia so zverejnením Zmluvy v súlade s právnymi predpismi.
  3. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  4. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
  5. Ak ktorékoľvek z ustanovení Zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný, tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení Zmluvy zostane nedotknutá.
  6. Zmluva má nasledujúce prílohy, ktoré tvoria jej neoddeliteľnú súčasť:
     1. Príloha č. 1: Projektová dokumentácia
     2. Príloha č. 2: Ponuka (Rozpočet ceny zmluvy)
  7. Zmluvné strany sa dohodli, že pohľadávky vyplývajúce z tejto Zmluvy môžu byť postúpené na tretie osoby len s predchádzajúcim písomným súhlasom dlžníka.
  8. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Zmluvy.
  9. Táto Zmluva môže byť doplnená alebo zmenená v súlade s právnymi predpismi len písomnými dodatkami podpísaným obidvoma zmluvnými stranami.
  10. V ostatných právach a povinnostiach touto Zmluvou neupravených platia ustanovenia príslušných právnych predpisov platných v Slovenskej republike.
  11. Obe strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  12. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy.
  13. Táto Zmluva je vyhotovená v štyroch rovnopisoch, pričom každá zo zmluvných strán obdrží dva rovnopisy.
  14. Táto Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v súlade s príslušnými právnymi predpismi. Zmluvu zverejní Kupujúci.

V Bratislave dňa ........................... V Bratislave dňa .........................

za Kupujúceho: za Predávajúceho:

-–––––––––––––––––––– –––––––––––––––––––––

PhDr. Lucia Tuleková Henčelová, PhD.

**Príloha č. 1 ŠPECIFIKÁCIA predmetu zákazky**

Projektová dokumentácia

**Príloha č. 2 Ponuka (ROZPOČET CENY ZMLUVY)**